২০১৯–২০ বুন্দেসলিগা

২০১৯–২০ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫৭তম মৌসুম ছিল। এই মৌসুমটি ২০১৯ সালের ১৬ই আগস্ট তারিখে শুরু হয়ে ২০২০ সালের ২৭শে জুন তারিখে সম্পন্ন হয়েছিল। বায়ার্ন মিউনিখের পোলীয় আক্রমণভাগের খেলোয়াড় রবের্ত লেভানদোভস্কি এই মৌসুমের প্রথম গোল করেছিলেন। এই মৌসুমে বদলি খেলোয়াড়ের সংখ্যা সাত থেকে নয়-এ উন্নীত করা হয়েছিল। ২০২০ সালের ১৩ই মার্চ তারিখে, জার্মানিতে করোনাভাইরাসের বৈশ্বিক মহামারীর কারণে ডিএফএল বুন্দেসলিগা এবং ২০১৯–২০ ২. বুন্দেসলিগা স্থগিত ঘোষণা করেছিল। জার্মান সরকারের সাথে পরামর্শের পরে, এই লীগটি ২০২০ সালের ১৬ই মে তারিখে দর্শকহীনভাবে পুনরায় শুরু করা হয়েছিল। স্থগিতের কারণে, ২৭শে জুনের চূড়ান্ত ম্যাচের দিনটি ১৯৭১–৭২ মৌসুমের পর (যেটি একদিন পর ১৯৭২ সালের ২৮শে জুন তারিখে শেষ হয়েছিল) বুন্দেসলিগা মৌসুম শেষ হওয়া দ্বিতীয় সর্বশেষ তারিখ ছিল। বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১৮–১৯ মৌসুমে ৭৮ পয়েন্ট অর্জন করে এই প্রতিযোগিতার ইতিহাসে ২৮তম বারের মতো শিরোপা জয়লাভ করেছিল। এই মৌসুমে ৮২ পয়েন্ট অর্জন করে বায়ার্ন মিউনিখ ২৯তম বারের মতো বুন্দেসলিগা এবং ৩০তম বারের মতো জার্মান শিরোপা জয়লাভ করেছিল। বায়ার্ন মিউনিখের পোলীয় আক্রমণভাগের খেলোয়াড় রবের্ত লেভানদোভস্কি ৩৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন। প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল। ২০১৮–১৯ মৌসুম শেষে হানোফার এবং নুর্নবার্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কলন এবং পাডারবর্ন বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে স্টুটগার্ট ২. বুন্দেসলিগায় তৃতীয় স্থান অধিকারী ক্লাব ইউনিয়ন বার্লিনের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ইউনিয়ন বার্লিন বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল। আউগসবুর্গ হের্টা বার্লিন ব্রেমেন ডর্টমুন্ড ডুসেলডর্ফ ফ্রাঙ্কফুর্ট ফ্রাইবুর্গ হফেনহাইম কলন লাইপৎসিশ লেভারকুজেন মাইনৎস মনশেন বায়ার্ন পাডারবর্ন শালকে ভলফসবুর্গ উৎস: জার্মান ফুটবল অ্যাসোসিয়েশন শ্রেণীবিভাগের নিয়মাবলী: ১) পয়েন্ট; ২) গোল পার্থক্য; ৩) স্বপক্ষে গোল; ৪) হেড-টু-হেড পয়েন্ট; ৫) হেড-টু-হেড গোল পার্থক্য; ৬) হেড-টু-হেড অ্যাওয়ে গোল; ৭) অ্যাওয়ে গোল; ৮) প্লে-অফ। (C) চ্যাম্পিয়ন; (O) প্লে-অফ বিজয়ী; (R) অবনমিত। টীকা: ২০১৯–২০ ডিএফবি-পোকালের চ্যাম্পিয়ন বায়ার্ন মিউনিখ উয়েফা চ্যাম্পিয়নস লীগে উত্তীর্ণ হওয়ায় উয়েফা ইউরোপা লীগে তাদের বরাদ্দকৃত স্থানটি ষষ্ঠ স্থান অধিকারী ক্লাব ১৮৯৯ হফেনহাইমকে প্রদান করা হয়েছিল এবং উয়েফা ইউরোপা লীগে তাদের বরাদ্দকৃত স্থানটি সপ্তম স্থান অধিকারী ক্লাব ভলফসবুর্গকে প্রদান করা হয়েছিল। উৎস: জার্মান ফুটবল অ্যাসোসিয়েশন রং: নীল = স্বাগতিক দল বিজয়ী; হলুদ = ড্র; লাল = সফরকারী দল বিজয়ী।